Diari Oficial de la Generalitat Valenciana


Sumari del DOGV 9845, del 09-05-2024 (2024/3837)

RESOLUCIÓ de 30 d'abril de 2024, de la rectora de la Universitat Jaume I, per la qual s'aprova la modificació de la Resolució de 24 de maig de 2022, per la qual s'aprova la delegació de competències en els vicerectors i vicerectores, el delegat de la rectora, la secretària general i el gerent (DOGV 9349, 27.05.2022).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3837


Data del document
:   30-04-2024

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I

RESOLUCIÓ de 30 d'abril de 2024, de la rectora de la Universitat Jaume I, per la qual s'aprova la modificació de la Resolució de 24 de maig de 2022, per la qual s'aprova la delegació de competències en els vicerectors i vicerectores, el delegat de la rectora, la secretària general i el gerent (DOGV 9349, 27.05.2022).  
  
 [2024/3837]  
Atès que el Vicerectorat d'Infraestructures i Sostenibilitat exerceix, per delegació de competències de la rectora, la competència com a òrgan de contractació així com la Presidència de la mesa de contractació,  
Atesa la necessitat de reassignar la segona competència a un altre vicerectorat per adaptar la configuració de la mesa de contractació al que estableix l'article 326 de la Llei 9/2017, de 8 de novembre, de contractes del sector públic,  
Atesa la facultat de la rectora de delegar competències en altres òrgans o membres de la Universitat, segons l'article 71.2 dels Estatuts de la Universitat Jaume I i l'article 9.3 de la Llei 40/2015, d'1 d'octubre, del règim jurídic del sector públic,  
Atès el que es disposa en l'article 9.6 de la Llei 40/2015, d'1 d'octubre, segons el qual la delegació serà revocable en qualsevol moment per l'òrgan que l'haja conferida, resolc:  
  
Primer  
Revocar la delegació de la Presidència de la mesa de contractació en la persona titular del Vicerectorat d'Infraestructures i Sostenibilitat. La nova redacció de la delegació establida a l'inici de la lletra i) de l'apartat nové queda redactada així: «Nové. i) La Presidència del Comitè de Seguretat i Salut».  
  
Segon  
Delegar la Presidència de la mesa de contractació en la persona titular del Vicerectorat de Planificació Econòmica i Estratègia. Aquesta delegació, que s'afegeix a l'inici de la lletra i) de l'apartat desé, queda redactada així: «Desé. i) La Presidència de la mesa de contractació i de la Comissió Econòmica ».  
  
Tercer  
Publicar en el Diari Oficial de la Generalitat Valenciana aquesta Resolució de revocació i delegació de competència, d'acord amb l'article 9.3 de la Llei 40/2015, d'1 d'octubre. Així mateix, publicar aquesta Resolució en el portal de transparència de la Universitat Jaume I.  
  
Quart  
Informar que contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la publicació o bé, directament, interposar recurs contenciós administratiu davant del jutjat contenciós administratiu de Castelló de la Plana, dins del termini de dos mesos comptadors des de l'endemà de la publicació. Tot açò sense perjudici de qualsevol altre recurs que es considere procedent.  
  
Castelló de la Plana, 30 d'abril de 2024.- La rectora: Eva Alcón Soler.